# مراڪش

| مراڪش Morocco المغرب **المملكة المغربية** |
| --- |
|

|  |  |
| --- | --- |
|  |  |
| جھنڊو | نِسبتي نشان |

 |
|  *شُعار: '*الله، الوطن، الملك
("God, Homeland, King") |
| **ترانو:**النشيد الوطني المغربي
(انگريزي ٻولي: *"Cherifian Anthem"*) Duration: 1 منٽ ۽ 8 سيڪنڊ.1:08 |
| سانچو:مراکش جي بادشاهت جو نقشو |
| گادي جو هنڌ | رباط ﻿ / ﻿ |
| سڀ کان وڏو شهر | ڪيسابلانڪا ﻿ / ﻿ |
| دفتري ٻوليون | * عربي
* بربر
 |
| رابطي جون زبانون | * عربي
* بربر
* حسني عربي
 |
| ٻاھريون ٻوليون | فرينچ
انگريزي
اسپيني |
| نسلي گروھ (2014) | * عرب-بربر 99%
* باقي ٻيا 1%
 |
| مذهب | سني اسلام
 ( سرڪاري) |
| مقامي آبادي | مراڪشي يا موراڪن |
| حڪومت | وحداني پارلياماني آئيني بادشاهت  |
| • بادشاھ | محمد ڇھون  |
| •  وزيراعظم | عزيز اخنوش |
| مقننه  | پارليامينٽ رباط ۾ واقع پارليامينٽ |
| •  مٿيون ایوان |  ھائوس آف ڪائونسلرس |
| • ھيٺيون ایوان  |  ھائوس آف رپريزنٽيٽوز  |
| مراڪش جو قيام |
| • ادريسي شاھي خاندان (پھريون شاھي خاندان ) | 788 |
| • علوي شاھي گھراڻو (موجوده شاھي گھراڻو) | 1631 |
| •  | 30 مارچ
 1912 |
| • مراڪش جي خودمختياري | 7 اپريل
 1956 |
| پکيڙ |
| • جملي | 710,850 چورس ڪلوميٽر (274,460 چورس ميل) or 446,550 km2 (40th or 57th) |
| • پاڻي (%) | 0.056 (250 km2) |
| آبادي |
| • 2017 مردم شماري | 35,740,000 |
| •  گھاٽائي | 50.0/km2 (129.5/sq mi) |
| جِي ڊي پي (مساوي قوت خريد ) | 2019 لڳ ڀڳ |
| • ڪل | $332.358  ارب يو ايس ڊالر  |
| • في سيڪڙو | $9,339 |
|  جِي. ڊي. پي  (رڳو نالي ۾ ) | 2019 لڳ ڀڳ |
| • ڪل | $122.458 ارب يو ايس ڊالر  |
| • في سيڪڙو | $3,441 |
| جِينِي (2013) | 39.5 وچولو |
| ايڇ ڊي آء (2017) |  0.667 وچولو · 123rd |
| ڪرنسي | مراڪشي درھم يا موروڪن درھم (MAD) |
| معياري وقت | گرينوچ مين ٽائيم+1 ڪلاڪ (متناسق عالمي وقت+1) |
|  ڊرائيونگ جو پاسو | ساڄو پاسو |
| ڊائلنگ ڪوڊ | +212 |
| انٽرنيٽ ڊومين | .ma المغرب. |

**مراڪش** يا **موراڪو** (i/məˈrɒkoʊ/; عربي ٻولي: المغرب) جنھن جو سرڪاري نالو المغرب (اولھ) جي بادشاھت آھي. اھو اتر آفريڪا جي اولھ ۾ واقع ھڪ اسلامي ۽ عرب ملڪ آھي جنھن جي اتر ۾ رومي سمنڊ ۽ اولھ ۾ ائٽلانٽڪ سمنڊ واقع آهي. ھن ملڪ اسپين جي رومي سمنڊ ۾ واقع سيوٽا (عربي ۾ سبته)، مليلا ۽ غميرا ٻيٽن جو دعويدار آهي. ھن ملڪ جو گاديءَ جو هنڌ رباط آھي ۽ سڀ کان وڏو شھر ڪيسابلانڪا اٿس. ملڪ جي پکيڙ 7,10,850 چورس ڪلوميٽر ۽ آبادي ساڍا ٽي ڪروڙ کان مٿي آهي.

مراڪش وحداني رياست تي مشتمل ھڪ آئيني بادشاهت آھي جنھن م پارليامينٽ کي عوام چونڊيندو آهي. ملڪ ۾ رياستي ۽ حڪومتي سربراھ بادشاھ آهي جنھن کي وسيع انتظامي ۽ قانون سازي جا اختيار آهي. بادشاھ جو حڪم قانون سمجھيو ويندو آھي ۽ کيس پارليامينٽ کي ٽوڙڻ جا اختيار پڻ آھن پر ان لاء ھن جي وزيراعظم ۽ آئين ڪورٽ جي سربراهه سان مشاورت لازمي آهي. ملڪ جو سرڪاري مذھب اسلام ء سرڪاري ٻولي پھرين رڳو عربي ھئي پر 2011 م بربر ٻولي کي پڻ سرڪاري ٻولي جو درجو ڏنو ويو. مسلمانن جي ھن علائقي ۾ ستين صدي عيسويءَ ۾ آمد کان اڳ بربر ٻولي ھتان جي اصل مقامي ٻولي ھئي. ھن ملڪ جي عربي جو لھجو مختلف آھي جنھن کي مراڪشي عربي لھجو چون ٿا. ھتي فرينچ ٻولي پڻ عام ڳالھائي ويندي آهي. ھي ملڪ گڏيل قومن، عرب ليگ، آفريڪي يونين، يونين فار ميڊيٽرينين ۽ اسلامي ملڪن جي تنظيم جو پڻ رڪن آھي.

## ملڪ جو نالو

ھن ملڪ جو عربي نالو (المملكة المغربية) آھي جنھن جي معني آهي اولھ جي بادشاھت. اولھ وارو نالو ھن ملڪ جي علائقي کي عرب جاگرافيدانن ان جي آفريڪا ۾ ان مقام جي ڪري ڏنو ھيو. ھن ملڪ جو انگريزي نالو موراڪو آھي جيڪو مراڪش جو لاء انگريزي لفظ آهي. مراڪش نالو ھن ملڪ جي چوٿين نمبر شھر مراڪش تان ورتل آهي جيڪو مرابطي ۽ موحد گھراڻن جي حاڪميت ۾ ھن ملڪ جو گاديءَ جو هنڌ ھيو.مراڪش لفظ ڪٿان آيو ان تي متضاد راء آهي. گھڻي ڀاڱي اھو بربر ٻولي جو لفظن : *امور'* ۽ **اڪوش** مان نڪتل سمجھيو وڃي ٿو جن جي معني آهي **خدا جي سرزمين**

## تاريخ

ھن ملڪ ۾ ادريسي پھريون حاڪم گھراڻو ھيو جنھن جي حڪومت جو قيام 788 عيسويءَ ۾ ٿيو ۽ ان گھراڻي جو پھريون حاڪم ادريس پھريون ھيو. جنھن بعد ھن ملڪ تي مختلف شاھي خاندانن جي حاڪميت جو سلسلو ھلندو آيو جن مان مرابطي ۽ موحد گھراڻن جي دؤر ۾ ھن ملڪ عروج ڏٺو جڏهن ان جي حدن ۾ اندلسي اپٻيٽ جا علائقا ۽ اتر آفريڪا شامل ھيا.

 موحد گھراڻي جي دؤر م 1212 ۾ مراڪش جون حدون
مريني ۽ سعدي گھراڻن سترھين صدي عيسويءَ ۾ ڌارين قابض طاقتن خلاف مزاحمت ڪئي ۽ مراڪش کي عثماني خلافت جو حصو بڻجڻ نہ ڏنو. ھن وقت حاڪم علوي خاندان1631 ۾ اقتدار ۾ آيو. رومي سمنڊ جي منھن تي واقع ھجڻ سبب ھن ملڪ جي وڏي علائقائي اھميت ھئي جنھن مراڪش کي ڌارين طاقتن جي نظرن جو مرڪز بڻايو ۽ ان تي قبضا ٿيڻ لڳا. 1912 ۾ ھي ملڪ ٽينجيئر واري بين الاقوامي پٽي ذريعي ٻن حصن: اسپيني ولاريل مراڪشي ۽ فرينچ والاريل مراڪش ۾ ورهائجي ويو. 1956 ۾ ھن ملڪ ٻيھر آزادي ماڻي جنھن بعد ھي ملڪ خوشحال ٿي آفريڪا جي پنجين وڏي معيشت جو درجو حاصل ڪيو . ھي ملڪ اولھ صحارا، جيڪو اڳ م اسپيني صحارا سڏبو ھو، جو دعويدار آھي ۽ ان کي ملڪ ڏاکڻي صوبن طور پنھنجو حصو سمجھي ٿو.

اسپيني صحارا جو نقشو جنھن ۾ اولھ صحارا وارو اولھندو حصو ورھايل ڏيکاريل جيڪو 1975 کان مراڪش جي قبضي ھيٺ آھي
ان جو ٻيو دعويدار ماريطانيا آھي. 1975 ۾ اسپين ميڊرڊ معاھدي ذريعي جيئن اسپيني صحارا کي آزاد ڪري مراڪش ۽ ماريطانيا جي حوالي ڪيو تہ مقامي قبيلن وچ ۾ گوريلا جنگ ڇڙي پئي. ماريطانيا 1979 ۾ اولھ تيرس جي دعوا تان ھٿ کڻي ويو ، پوء بہ جنگ جاري رھي نيٺ 1991ب۾ جنگبندي عمل ۾ آئي. امن جي ان مرحلي سان ان تڪراري خطي جو ٻہ ڀاڱي ٽي حصو مراڪش جي قبضي ھيٺ رھيو.

## ملڪ جي انتظامي ورھاست

مراڪش جا ورھايل 12 انتظامي علائقا ۽ بربر ٻولي ۾ انهن جا نالا
مراڪش انتظامي طور تي 12 علائقن ۾ ورھايل آھي جنھن کي ريجن چون ٿا. آھي علائقا وري 62 صوبن ۽ 13/ پريفيڪچرن ۾ ۾ ورھايل آھن . انھن 12 علائقن جا نالا ھيٺ ڏجن ٿا:

'**علائقن جا نالا**

1. طنجا- تطوان حسيما
2. شرق يا اوڀر مراڪش
3. فاس مڪناس
4. رباط سلا ڪنيترا
5. بني ملال خنيفرا
6. ڪيسابلانڪا سطات
7. مراڪش آصفي
8. درا طافيلاليت
9. سوس ماسا
10. ڪلميم وادي نون
11. العيون ساڪيا الحمرا
12. داخلا وادي ذھب

## حوالا

## ٻاهريان ڳنڍڻا

|  |  |
| --- | --- |
| **او آءِ سي** |  |
| افغانستان | الجزائر | البانيا | آذربائيجان | بحرين | بنگلاديش | بينن | برڪینا فاسو برونائي | ڪيمرون | چاڊ | قمر جا ٻيٽ |آئيوري ڪوسٽ | جبوتي مصر | گيبون | گيمبيا گني | گني بسائو
گيانا | انڊونيشيا | ايران عراق | اردن | ڪويت قازقستان | ڪرگزستان | لبنان | ليبيا مالديپ | ملائيشيا | مالي | موريطانيه | مراڪش | موزمبيق | نائيجر نائيجيريا | اومان
پاڪستان | فلسطين | قطر | سعودي عرب سينيگال | سيراليون| صوماليا | سوڊان | سورينام | شام | تاجڪستان ترڪي|
تيونس | ٽوگو ترڪمانستان | یوگینڊا | ازبڪستان | گڏيل عرب امارات | يمن |